मौसम विभाग के मुताबिक अरब सागर, महाराष्ट्र, गुजरात के कई हिस्सों में मॉनसून सक्रिय हो गया है. अगले दो दिनों में इसके छत्तीसगढ़, ओडिशा, पश्चिम बंगाल के बाकी हिस्सों, सौराष्ट्र, झारखंड, बिहार और मध्य प्रदेश में पहुंचने की संभावना है. इन राज्यों में मानसून आने में करीब दस दिनों की देरी हो चुकी है. विभाग का कहना है कि खेती के हिसाब से यह देरी बहुत ज्यादा नहीं है. अगले कुछ दिनों में हालात सुधरने की गुंजाइश है.